Havstein kirkegård

Havstein kirkegård er en gravlund for Byåsen og Sverresborg sogn ved Havstein på Byåsen sørvest i Trondheim. Kirkegården ble innviet i 1854, tre år før Havstein kirke stod ferdig oppført. Havstein kirkegård ligger på samme område som kirken og har et areal på 61 daa samt et eget gravkapell, Havstein kapell, som ble vigslet i 1936. Denne har 70 sitteplasser.

Havstein kirkegård har i overkant av  gravlagte personer på kirkegården (per 2007).Bratsberg (2008). side 226 Den har minnesmerker over flere personer, blant andre etter motstandsmannen Odd Kristian Husby (1922–1945) og stortingsrepresentanten Even Larsen Loreng (1852–1942). I 2011 ble det vedtatt å utvide kirkegården med rundt 50 daa, som var en del av landbruksarealet nordøst for kirken, og som dermed knyttet både kirkegården og kirken opp mot Havstein krigskirkegård rundt 100 meter lenger nordøst.Kirken.Trondheim.no – Kirkelig fellesråd i Trondheim, Utvidelse av Havstein kirkegård - oppstart  (Besøkt 8. desember 2011, besøkt 17. april 2013)

Kirkegården ble kåret til Årets grønne park for 2018.

 Se også 
 Havstein kirke
 Havstein krigskirkegård

 Referanser 

 Litteratur 


 Eksterne lenker 
 Kart over Havstein kirkegård (Allslekt)

Kategori:Kirkegårder i Trondheim
Kategori:Byåsen